คืออยากทราบว่าหลังอากาศผ่าตัดพี่มีอากาศปวดท้องครับ เลือดยังไม่หยุดไหลครับ
สวัสดีค่ะ การผ่าตัดปากมดลูกออกบางส่วนเป็นรูปกรวย หรือการตัดปากมดลูกด้วยห่วงไฟฟ้า (loop electrosurgical excision procedure : LEEP) หลังการทำผู้ป่วยจะมีอาการปวดหน่วงในช่องคลอดบ้าง และอาจมีเลือดออกกะปริบกะปรอยทางช่องคลอดไปได้นานประมาณ 1 สัปดาห์ รวมถึงมีตกขาวร่วมด้วยดังนั้น หากเพิ่งผ่าตัดมายังไม่เกิน 1 สัปดาห์ อาการปวดท้องไม่ได้เป็นรุนแรง และเลือดที่ออกมีปริมาณไม่มาก ก็ไม่ได้ถือว่าผิดปกติอะไรสำหรับการดูแลตนเองในช่วง 4 สัปดาห์แรกหลังการทำการตัดปากมดลูก คือ- ห้ามสวนล้างช่องคลอด- หลีกเลี่ยงการยกของหนัก- ห้ามใช้ผ้าอนามัยแบบสอด- งดมีเพศสัมพันธ์และไปพบแพทย์ตามกำหนดนัดค่ะ อย่างไรก็ตาม หากมีอาการปวดท้องมาก ทานยาแก้ปวดแล้วยังไม่บรรเทา หรือเลือดที่ออกมีปริมาณมาก หรือมีตกขาวเป็นหนองมีกลิ่นเหม็น หรือมีไข้ ก็ควรรีบไปพบสูติ-นรีแพทย์ก่อนวันนัดค่ะ